
БЕКИТИЛДИ

Жогорку Евразия экономикалык кеңешинин 2025-жылдын
27-июнундагы № 5 чечими менен

Евразия экономикалык бирлигинин алкагында 
спорт тармагындагы экономикалык кызматташтыктын 
НЕГИЗГИ БАГЫТТАРЫ
 
[bookmark: bookmark4]2014-жылдын 29-майындагы Евразия экономикалык бирлиги жөнүндө келишимде товарлардын, кызмат көрсөтүүлөрдүн, капиталдын жана жумушчу күчүнүн эркин кыймылын камсыз кылуу каралган. 
Спорт чөйрөсүнүн мультипликативдик эффектисин, спорттук иш-чаралардын Евразия экономикалык бирлигине мүчө мамлекеттердин (мындан ары тиешелүү түрдө – мүчө мамлекеттер, Бирлик) экономикасына тийгизген таасиринин жогорку деңгээлин түшүнүү менен мүчө мамлекеттердин башчылары Жогорку Евразия экономикалык кеңешинин 2020-жылдын
11-декабрындагы № 12 чечими менен бекитилген Евразия экономикалык интеграциясын өнүктүрүүнүн 2025-жылга чейинки стратегиялык багыттарына (мындан ары – 2025-жылга чейин Евразия экономикалык интеграциясын өнүктүрүүнүн стратегиялык багыттары) спорт жана дене тарбия тармагында 10.6.3 жана 10.6.4-пункттарын киргизүү жөнүндө чечим кабыл алган.
2025-жылга чейин Евразия экономикалык интеграциясын өнүктүрүүнүн стратегиялык багыттарынын 10.6.3-пунктунда жарандар үчүн ушул чөйрөдөгү заманбап жетишкендиктерге жеткиликтүүлүгүн камсыз кылуу максатында Бирликтин алкагында спорт тармагындагы экономикалык кызматташтыктын негизги багыттарын иштеп чыгуу жана кабыл алуу каралган.
Эмгекке жарамдуу калктын түз же кыйыр үлүшү спорт тармагына тартылган, туруктуу өсүштү көрсөтөт, спорттун товар жана кызмат катары сунушу көбөйөт, тактап айтканда спорттун экономикасынын негизги мазмунун түзөт. 
Спорт экономикасы бөлүгүндө төмөнкүдөй өнүгүп келе жаткан спорт рынокторун атап көрсөтүүгө болот:
көптөгөн ден соолукту чыңдоо, бий, гимнастикалык студиялары жана спорт мектептери сунуштаган спорттук кызмат көрсөтүүчүлөрдүн жеткирүүчүлөр рыногу;
спорттук туризм үчүн товарлар рыногу (тиешелүү инфраструктуралар болгон жагдайда техникалық аспаптарды жана куралдарды пайдаланып (тоо лыжалары, серфинг, гольф ж.б.));
спорт тренажерлорун, жабдууларын, кийимдерин сатуучулардын рыногу;
жалпыга маалымдоо каражаттарында чагылдырылуучу спорттук иш-чаралардын рыногу;
клубдар, федерациялар, Эл аралык олимпиада комитети жана улуттук олимпиада комитеттери өткөргөн коммерциялық негизде уюштурулган спорттук окуялар (Олимпиада оюндары, чемпионаттар, турнирлер ж.б.) рыногу;
спорттук демөөрчүлүк жана жарнама рыногу.
Бирликтин алкагында спорт тармагындагы экономикалык кызматташтыкты бекемдөөгө көмөктөшүүчү негизги фактору болуп мүчө мамлекеттердин улуттук экономиканын натыйжалуу тармагы катары спорттук индустриясын өнүктүрүүгө болгон кызыгуусу болуп саналат.
Бирликтин алкагында спорт тармагындагы экономикалык кызматташуу үчүн өбөлгөлөр болуп төмөнкүлөр саналат:
мүчө мамлекеттердин географиялык жакындыгы, бул алардын аймактарында өткөрүлүүчү спорттук иш-чараларга катышууну жеңилдетет жана спорттук окуяларды, биргелешкен машыгууларды жана башка иш-чараларды уюштурууну жөнөкөйлөтөт;
ландшафттардын жана климаттық шарттардын ар түрдүүлүгү, бул спорттун ар кандай түрлөрүнүн өнүгүшүнө өбөлгө төзөт;
спорттук инфраструктуранын болушу.
Бирликтин алкагында спорт тармагындагы экономикалык кызматташтыкты өнүктүрүү, анын ичинде мүчө мамлекеттердин жарандары үчүн спорт тармагындагы заманбап жетишкендиктердин жеткиликтүүлүгүн кеңейтүүгө (көбөйтүүгө) мүмкүндүк берет, ошондой эле 2014-жылдын 
29-майындагы Евразия экономикалык бирлиги жөнүндө келишимде каралган төрт эркиндикти жүзөгө ашырууну камсыз кылууга өбөлгө түзөт.
Бирликтин алкагында спорт тармагындагы экономикалык кызматташуунун негизги максаттары экономикалык байланыштарды кеңейтүү, эмгек ресурстарынын потенциалын өнүктүрүү, ошондой эле спорт чөйрөсүндө товарлар жана кызмат көрсөтүүлөр менен өз ара сооданы өнүктүрүү саналат. 
Көрсөтүлгөн максаттарга жетүү үчүн мүчө мамлекеттердин мамлекеттик бийлик органдарынын, спорттук, коомдук, кесиптик уюмдарынын жана спорттук индустрия тармагында өз ишин жүзөгө ашыруучу чарбакер субъекттеринин өз ара аракеттенүүсү жүзөгө ашырылат жана төмөнкүдөй экономикалык натыйжаларга жетишүү болжолдонууда:
заманбап жогорку технологиялар менен спорт индустриясын камсыз кылуу деңгээлин жогорулатуу;
спорт чөйрөсүндө эмгек ресурстарынын потенциалын жогорулатуу үчүн заманбап жетишкендиктердин жеткиликтүүлүгүн камсыз кылуу;
спорттук жана ага байланыштуу инфраструктураны өнүктүрүү;
спорттук демөөрчүлүк жана жарнама рыногун өнүктүрүү;
мүчө мамлекеттердин аймактарында спорттук жабдууларды, шаймандарды, экипировкаларды жана спорттук индустриянын башка товарларын (мындан ары – спорттук индустриянын товарлары) өндүрүүнү өнүктүрүү;
спорт индустриясынын товарлары менен өз ара сооданы өнүктүрүү; 
спорт индустриясынын кызмат көрсөтүүлөрүнүн өз ара соодасын өнүктүрүү, анын ичинде спорттук туризмди өнүктүрүү.
Бирликтин алкагында спорт тармагындагы экономикалык кызматташтыктын максаттарына жана пландаштырылган экономикалык натыйжаларына жетишүү үчүн өз ара аракеттенүү төмөнкү негизги багыттар боюнча ишке ашырылат:
спортсмендердин, машыктыруучулардын жана спорт тармагындагы адистердин өз ара тайрыйба алмашууну өнүктүрүү жана алдынкы методдорду жана технологияларды колдонуу аркылуу спорт чөйрүсүндө эмгек ресурстары үчүн заманбап жетишкендиктерге жетүүнү камсыз кылуу үчүн шарттарды түзүү;
мүчө мамлекеттердин спорттук жана коштоочу инфраструктурасын өнүктүрүү үчүн шарт түзүү, ошондой эле төмөнкүлөр аркылуу спорт инфраструктурасынын объектилеринин жеткиликтүүлүгүн камсыз кылуу:
маалыматтын жеткиликтүүлүгүн камсыз кылуу аркылуу же болбосо өткөрүлгөн спорттук иш-чаралар жөнүндө маалымат алмашуу аркылуу (зарылчылыкка жараша) мүчө мамлекеттердин спорттук инфраструктуралык объектилерин биргелешип пайдалануу үчүн жагымдуу шарттарды түзүү;
мүчө мамлекеттердин спорттук инфраструктурасынын обьекттеринде, анын ичинде мүчө мамлекеттердин макулдугу менен, спорттун технологиялык түрлөрү боюнча жана phygital форматта (функционалдық-санариптик спорт) өткөрүлүүчү эл аралык спорттук мелдештерге жетүү үчүн шарттарды түзүү;
спорт тармагында инфраструктуралык долбоорлорду илгерилетүүгө жана спорттук окуялар жөнүндө маалыматты таратууга өз ара негизде көмөк көрсөтүү;
спорт индустриясы тармагында форумдарды, конференцияларды, көргөзмөлөрдү жана семинарларды уюштуруу жана өткөрүү (макулдашуу бар болсо);
мүчө мамлекеттердин аймактарында спорт индустриясынын товарларын өндүрүүнү өнүктүрүү жана мындай товарлар менен өз ара соода жүргүзүү үчүн шарттарды түзүү: 
мүчө мамлекеттердин аймактарында спорт индустриясынын товарларын чыгаруучу уюмдар жөнүндө маалымат алмашуу;
спорттук индустриянын көргөзмөлөрүн уюштуруу;
спорттук индустриянын, анын ичинде спорттук туризмдин кызмат көрсөтүүлөрүн өз ара соодалоону жүзөгө ашыруу үчүн төмөнкүдөй жол менен өнүктүрүү: 
спорт индустриясынын рыногунун катышуучуларынын (спорт федерациялары, клубдар, машыктыруучулар, спортчулар, демөөрчүлөр жана кызмат көрсөтүүчүлөр ортосундагы өз ара аракеттенүү (меморандумдарга кол коюу, расмий камсыздоочуларды аныктоо, демөөрчүлүк макулдашуулар ж. б.)); 
мамлекеттердин аймактарында спорттук жыйындарды, мелдештерди жана башка спорттук иш-чараларды өткөрүү үчүн сунуш кылынган спорттук объекттердин тизмегин түзүү. 
Бирликтин алкагында спорт тармагындагы экономикалык кызматташтык мүчө мамлекеттердин өз ара кызыкчылыктарынын негизинде жүзөгө ашырылат.

